Նախագիծ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ՕՐԵՆՔԸ

«ՇԱՀՈՒԹԱՀԱՐԿԻ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ լրացումՆԵՐ ԵՎ փոփոխություններ ԿԱՏԱՐԵԼՈՒ ՄԱՍԻՆ

**Հոդված 1.** «Շահութահարկի մասին» Հայաստանի Հանրապետության 1997 թվականի սեպտեմբերի 30-ի ՀՕ-155 օրենքի (այսուհետ՝ Օրենք) 12.1-ին հոդվածում՝

1. 1-ին մասը «սույն հոդվածի 2-րդ, 3-րդ կամ 4-րդ մասերով սահմանված կարգով» բառերից հետո լրացնել «, բացառությամբ սույն հոդվածի 6-րդ մասով նախատեսված դեպքի» բառերով.
2. 2-րդ մասի 4-րդ պարբերությունից հետո լրացնել հետևյալ բովանդակությամբ նոր 5-րդ պարբերություն.

«Սույն հոդվածի իմաստով հիմնական միջոցների խումբ է համարվում նաև սույն հոդվածի 2-րդ և 3-րդ մասերով սահմանված՝ ոչ ընթացիկ ակտիվների խմբերին դասվող առանձին ոչ ընթացիկ ակտիվից կամ ոչ ընթացիկ ակտիվներից կազմված ենթախումբը, որն առանձնացվում (ձևավորվում) է հարկատուի կողմից: Սույն հոդվածով սահմանված կարգով նախորդ հաշվետու ժամանակաշրջանում ձևավորված ոչ ընթացիկ ակտիվների խմբից առանձնացված ոչ ընթացիկ ակտիվի սկզբնական արժեք է համարվում սույն հոդվածի 5-րդ մասի 2-րդ պարբերությամբ սահմանված կարգով հաշվարկված՝ ոչ ընթացիկ ակտիվի հաշվեկշռային (մնացորդային) արժեքը:».

1. 4-րդ մասում լրացնել նոր պարբերությամբ հետևյալ բովանդակությամբ.

«Սույն հոդվածի 2-րդ մասի 5-րդ պարբերության համաձայն, նախորդ հաշվետու ժամանակաշրջանում ձևավորված՝ հիմնական միջոցների խմբից առանձնացված՝ ոչ ընթացիկ ակտիվների ենթախմբի համար ամորտիզացիոն տարեկան տոկոսադրույքը չի կարող գերազանցել առանձնացված ոչ ընթացիկ ակտիվները ներառող հիմնական միջոցների խմբի համար սույն հոդվածով սահմանված կարգով նախկինում ընտրված ամորտիզացիոն տարեկան տոկոսադրույքին:»:

1. 5-րդ մասի՝

ա. 1-ին պարբերությունում «իսկ օտարված ոչ ընթացիկ ակտիվի (բացառությամբ օտարման տարվա ընթացքում ձեռք բերված ոչ ընթացիկ ակտիվի) հաշվեկշռային (մնացորդային) արժեքը հանվում է ոչ ընթացիկ ակտիվների տվյալ խմբի հաշվեկշռային (մնացորդային) արժեքից» բառերը փոխարինել «իսկ օտարված կամ սույն հոդվածի 2-րդ մասի 5-րդ պարբերությամբ սահմանված կարգով ոչ ընթացիկ ակտիվների առանձին ենթախումբ ձևավորելու նպատակով առանձնացված ոչ ընթացիկ ակտիվի (բացառությամբ օտարման կամ սույն հոդվածի 2-րդ մասի 5-րդ պարբերությամբ սահմանված կարգով ոչ ընթացիկ ակտիվների առանձին ենթախումբ ձևավորելու նպատակով ոչ ընթացիկ ակտիվի առանձնացման տարվա ընթացքում ձեռք բերված ոչ ընթացիկ ակտիվի) հաշվեկշռային (մնացորդային) արժեքը հանվում է ոչ ընթացիկ ակտիվների տվյալ ենթախմբի հաշվեկշռային (մնացորդային) արժեքից» բառերով.

բ. 2-րդ պարբերությունը շարադրել հետևյալ խմբագրությամբ.

«Սույն հոդվածի կիրառության իմաստով, օտարված կամ սույն հոդվածի 2-րդ մասի 5-րդ պարբերությամբ սահմանված կարգով ոչ ընթացիկ ակտիվների առանձին ենթախումբ ձևավորելու նպատակով առանձնացված ոչ ընթացիկ ակտիվի (բացառությամբ օտարման կամ սույն հոդվածի 2-րդ մասի 5-րդ պարբերությամբ սահմանված կարգով ոչ ընթացիկ ակտիվների առանձին ենթախումբ ձևավորելու նպատակով ոչ ընթացիկ ակտիվի առանձնացման տարվա ընթացքում ձեռք բերված ոչ ընթացիկ ակտիվի) հաշվեկշռային (մնացորդային) արժեքը որոշվում է օտարվող կամ սույն հոդվածի 2-րդ մասի 5-րդ պարբերությամբ սահմանված կարգով ոչ ընթացիկ ակտիվների առանձին ենթախումբ ձևավորելու նպատակով առանձնացվող ոչ ընթացիկ ակտիվների թվի և օտարման կամ սույն հոդվածի 2-րդ մասի 5-րդ պարբերությամբ սահմանված դեպքում ոչ ընթացիկ ակտիվների առանձնացման օրն ընդգրկող տարվա սկզբի դրությամբ ոչ ընթացիկ ակտիվների տվյալ խմբի մեջ մտնող հիմնական միջոցների թվի հարաբերությունը բազմապատկելով օտարման կամ սույն հոդվածի 2-րդ մասի 5-րդ պարբերությամբ սահմանված դեպքում ոչ ընթացիկ ակտիվների առանձնացման օրն ընդգրկող տարվա սկզբի դրությամբ ոչ ընթացիկ ակտիվների տվյալ խմբի հաշվեկշռային (մնացորդային) արժեքի հետ:»:

1. 5-րդ մասից հետո լրացնել հետևյալ բովանդակությամբ նոր 6-րդ մաս.

«6. 2017 թվականի հաշվետու ժամանակաշրջանի համար սույն հոդվածի 1-ին մասով սահմանված ոչ ընթացիկ ակտիվների (այդ թվում` հիմնական միջոցների և ոչ նյութական ակտիվների) ամորտիզացիոն մասհանումները հարկատուի ընտրությամբ կարող են հաշվարկվել սույն օրենքի 12-րդ հոդվածով սահմանված կարգով, ընդ որում՝

1. սկզբնական արժեքների (օրենքով սահմանված կարգով վերագնահատման իրականացման դեպքում` վերագնահատված արժեքի) և համապատասխան ոչ ընթացիկ ակտիվի մասով սույն օրենքի 12-րդ հոդվածով սահմանված կարգով մինչև 2017 թվականի հունվարի 1-ը հաշվարկվող ամորտիզացիոն մասհանումների տարբերությունը համարվում է համապատասխան ոչ ընթացիկ ակտիվի սկզբնական արժեք,
2. սույն օրենքի 12-րդ հոդվածի համաձայն որոշված՝ ոչ ընթացիկ ակտիվի ամորտիզացիոն ժամկետի և համապատասխան հիմնական միջոցի մասով սույն օրենքի 12-րդ հոդվածով սահմանված կարգով մինչև 2017 թվականի հունվարի 1-ը հաշվարկվող ամորտիզացիոն մասհանումների փաստացի կատարման ժամկետների տարբերությունները համարվում է համապատասխան հիմնական միջոցի ամորտիզացիոն նվազագույն ժամկետ:»:

**Հոդված 2.** Սույն օրենքն ուժի մեջ է մտնում պաշտոնական հրապարակման օրվան հաջորդող օրվանից և կիրառվում է միայն 2017 թվականի հաշվետու ժամանակաշրջանի շահութահարկի հաշվարկման նպատակով:

ՀԻՄՆԱՎՈՐՈՒՄ

«Շահութահարկի մասին» Հայաստանի Հանրապետության օրենքում լրացումներ և փոփոխություններ կատարելու մասին» ՀՀ օրենքի նախագծի վերաբերյալ

1. **Իրավական ակտի անհրաժեշտությունը.** Նախագծի ներկայաց­ումը բխում է ոչ ընթացիկ ակտիվների ամորտիզացիոն մասհանումների գործող խմբային համակարգի կատա­­րելագործման և 2017 թվականի համար նույնպես հարկ վճարողներին գծային մեթոդով հիմնական միջոցների ամորտիզացիոն մասհանումներ կատարելու հնա­րա­­վորություն սահմանելու անհրաժեշտությունից:
2. **Ընթացիկ իրավիճակը և խնդիրները.** Ներկայումս 2017 թվականի հաշ­վետու ժամա­նա­կա­շրջանի համար ոչ ընթացիկ ակտիվների գծով ամորտիզացիոն մաս­հանումների հաշ­վարկումն իրականացվում է փուլինգային եղանակով` Շահութահարկի մասին ՀՀ օրենքով սահմանված տարե­կան առավելագույն տոկոսադրույքի հիման վրա: Բացի այդ, գործող օրենսդրությամբ սահմանված են հիմնական միջոցների հիմնական խմբերը և այդ խմբերի մեջ առանձին ենթախմբեր ձևավորելու հնարավորություն նախա­տես­ված չէ:

Խնդիրը կայանում է նրանում, որ անցած տարիների ընթացքում ի հայտ են եկել ոչ ընթացիկ ակտիվների գծով ամորտիզացիոն մասհանումների հաշվարկման խմբային մեթոդի որոշակի խնդիրներ, որոնք հարկ վճարողների համար ստեղծում են որոշակի բարդություններ: Այդ նպատակով նախագծով առաջարկվում է 2017 թվականի հաշվետու ժամանակաշրջանի շահութահարկի հաշվարկման նպատակով հարկ վճա­րող­ներին ոչ ընթացիկ ակտիվների գծով ամորտիզացիոն մասհանումների հաշվարկման խմբա­յին և գծային մեթոդների միջև ընտրության իրավունք տալ: Միաժամանակ, գործող խմբա­յին մեթոդը կատարելագործելու նպատակով առաջարկվում է հարկ վճարողներին հնա­րա­վորություն տալ գործող օրենսդրությամբ սահմանված հիմնական միջոցների հիմնական խմբերի օրինակ` ավտոմեքենաների մեջ ձևավորել ենթախմբեր օրինակ` բեռնատար ավտոմեքենաներ և մարդատար ավտոմեքենաներ և այդ ենթախմբերի համար հաշվարկել առանձին ամոր­տի­զացիոն մասհանումներ:

1. **Տվյալ բնագավառում իրականացվող քաղաքականությունը.** Ներկայումս ՀՀկառա­վարության կողմից իրականացվող քաղաքա­կա­նությունն ուղղ­­­­­­ված է հարկային հաշ­վառ­ման ընթացակարգերի առավելագույնս հստա­կեց­մանը և պարզեցմանը:
2. **Կարգավորման նպատակը և բնույթը.** Նախագծի կարգավորման նպա­տա­կը հիմնական միջոցների ամորտիզացիոն մասհանումների կատարման գործող համակարգը կատարելագործելն է:
3. **Նախագծի մշակման գործընթացում ներգրավված ինստիտուտները և անձինք.** Նախագի­ծը մշակվել է ՀՀ ֆինանսների նախարարության կող­­մից:
4. **Ակնկալվող արդյունքը.** Նախագծի ընդունման արդ­­յուն­քում ակնկալվում է`
5. սահմանել, որ հարկ վճարողները հիմնական միջոցների ամորտիզացիոն մաս­հա­նում­ները 2017 թվականի համար նույնպես կարող են կատարել գծային մեթոդով,
6. հարկ վճարողներին հնա­րա­վորություն տալ գործող օրենսդրությամբ սահմանված հիմ­նական միջոցների հիմնական խմբերի օրինակ` ավտոմեքենաների մեջ ձևավորել ենթա­խմբեր օրինակ` բեռնատար ավտոմեքենաներ և մարդատար ավտոմեքենաներ և այդ ենթա­խմբերի համար հաշվարկել առանձին ամոր­տի­զացիոն մասհանումներ:

ԵԶՐԱԿԱՑՈՒԹՅՈՒՆ

«Շահութահարկի մասին» Հայաստանի Հանրապետության օրենքում լրացումներ և փոփոխություններ կատարելու մասին» ՀՀ օրենքի նախագծի` բյուջետա­յին բնագավա­­ռում կարգավոր­ման ազդե­ցության գնա­հա­տման վերաբերյալ

Նախագծով, մասնավորապես, առաջարկվում է 2017 թվականի հաշվետու ժամանակաշրջանի շահութահարկի հաշվարկման նպատակով հարկ վճա­րող­ներին ոչ ընթացիկ ակտիվների գծով ամորտիզացիոն մասհանումների հաշվարկման խմբա­յին և գծային մեթոդների միջև ընտրության իրավունք տալ: Միաժամանակ, առաջարկվում է հարկ վճարողներին հնա­րա­վորություն տալ գործող օրենսդրությամբ սահմանված հիմնական միջոցների հիմնական խմբերի մեջ ձևավորել ենթախմբեր և այդ ենթախմբերի համար հաշվարկել առանձին ամոր­տի­զացիոն մասհանումներ:

Հաշվի առնելով վերոգրյալը, մասնավորապես այն, որ ամորտիզացիոն մաս­հա­նում­ների հաշվարկման խմբա­յին մեթոդի շրջանակներում սահմանված ամոր­տի­զա­ցիոն մաս­հա­նում­ների չափերը ավելի մեծ են, քան գծային մեթոդի շրջանակներում սահ­ման­ված ամոր­տի­զա­ցիոն մասհանումների չափերը` հայտ­նում ենք, որ նախա­գծի ընդունումը կարող է դրա­կան ազդել պետա­­­կան բյուջեի եկամուտների վրա:

**Տեղեկանք**

«Շահութահարկի մասին» Հայաստանի Հանրապետության օրենքում լրացումներ և փոփոխություններ կատարելու մասին» ՀՀ օրենքի նախագծի ընդունման առնչությամբ այլ իրավական ակտերի ընդունման անհրաժեշտության վերաբերյալ

«Շահութահարկի մասին» Հայաստանի Հանրապետության օրենքում լրացումներ և փոփոխություններ կատարելու մասին» ՀՀ օրենքի նախագծի ընդուն­մամբ այլ իրա­վա­կան ակտերի ընդուն­­ման անհրաժեշտության չի առա­ջանում:

**Եզրակացություն**

«Շահութահարկի մասին» Հայաստանի Հանրապետության օրենքում լրացումներ և փոփոխություններ կատարելու մասին» ՀՀ օրենքի նախագծի ընդունմամբ պետական բյուջեի եկամուտների նվազեցման կամ ծախսերի ավելացման մասին

«Շահութահարկի մասին» Հայաստանի Հանրապետության օրենքում լրացումներ և փոփոխություններ կատարելու մասին» ՀՀ օրենքի նախագծի ընդուն­­­մամբ պետա­կան բյուջեի եկա­մուտ­ների նվազեցում կամ ծախ­սերի ավելացում չի ակն­կալ­­­վում:

ԱՄՓՈՓԱԹԵՐԹ

«Շահութահարկի մասին» Հայաստանի Հանրապետության օրենքում լրացումներ և փոփոխություններ կատարելու մասին» ՀՀ օրենքի նախագծի վերաբերյալ շահագրգիռ մարմինների կողմից ներկայացված առաջարկությունների, դրանց ընդունման կամ չընդունման վերաբերյալ

|  |  |  |  |
| --- | --- | --- | --- |
| **Առարկության, առաջարկության հեղինակը¸ գրության ստացման ամսաթիվը, գրության համարը** | **Առարկության, առաջարկության բովանդակությունը** | **Եզրակացություն** | **Կատարված փոփոխությունները** |
| ՀՀ տնտեսական զարգացման և ներդրումների նախարարություն 06.02.2017թ.  թիվ 05/10.2/1018-17 | Դիտողություններ և առաջարկություններ չկան: |  |  |
| ՀՀ ԿԱ ՊԵԿ 02.28.2017թ.  թիվ 01/3-1/6445-17 | Նախագծով առաջարկվող փոփոխությունները համարվում են խնդրա­հա­րույց՝ հիմնականում պայմանավորված այն հանգամանքով, որ նախա­գծի ընդու­նումը հարկ վճարողների համար ձևավորելու է գործունեության անհա­­վասար պայ­մաններ՝ հաշվի առնելով այն, որ շատ հարկ վճարողներ արդեն իսկ օրեն­քով սահ­ման­­ված կարգով կազմել և հարկային մարմին են ներկայացրել գործու­նեու­թյան նախորդ տարիների շահու­թա­հարկի հաշվարկները և հարկային մարմնի կող­մից ստուգ­ված լինելու հանգամանքով պայմանավորված՝ արդեն իսկ սահմանա­փակ­ված են համա­պատասխան ճշտված հաշվարկներ ներկայացնելու առումով:  Բացի այդ, նախագծի ընդունման պարագայում կստացվի, որ ընդամենը շատ կարճ ժամանակահատվածի համար վերանայվում է ամորտիզացիոն մասհանումների հաշ­վարկման համակարգը, իսկ 2018 թվականի հունվարի 1-ից այս վերանայված մոտե­ցումն այլևս չի կիրառվելու, քանի որ այդ պահից ուժի մեջ է մտնում ՀՀ հարկային օրենս­գիրքը, որով սահմանված են այլ կար­­գավորումներ: Արդյունքում կստացվի, որ 3-4 տարիների ընթացքում երեք անգամ վերա­նայվում են ամորտիզացիոն մասհա­նում­ների հաշվարկման կարգավորումները, ինչը, կարծում ենք, չի բխում կայուն և կան­խա­տե­սելի հար­կա­յին միջավայր ձևավորելու քաղաքականությունից:  Այնուամենայնիվ, նախագծի ընդունումը նպատակահարմար համարվելու պարա­գա­յում, առաջարկում ենք նախագծի գործողությունը տարածել միայն 2017 թվականի հաշ­վետու տարվա վրա: | Չի ընդունվել: | Ներկայացված նկատառումը ընդունելի համարվել չի կարող, քանի որ նախագծով ընդամենը առաջարկվում է հարկ վճարողներին այլընտրանքային եղանակով ամորտիզացիոն մասհանումների հաշվարկելու հնարավորություն ընձեռել: Այդ նպատակով նախագծով սահմանվել է, որ առաջարկվող փոփոխությունները հարկ վճարողների նկատմամբ կիրառելի են լինելու վերջիններիս ընտրության դեպքում:  Ինչ վերաբերում է այն տեսակետին, ըստ որի օրենքի նախագծի ընդունման պարագայում, ըստ էության այն կարճաժամկետ ազդեցություն է ունենալու, ընդունելի չէ, քանի որ նախագծով առաջարկվում է նորմը կիրառել 2016 և 2017 թվականների շահութահարկի հաշվարկներ կատարելու նպատակով: |
| ՀՀ արդարադատության նախարարություն 07.03.2017թ.  թիվ 02/23.2/5099-17 | Նախագծի 1-ին հոդվածի 1-ին մասում «բառերը» բառն անհրաժեշտ է փոխարինել «բառերով» բառով՝նկատի ունենալով «Իրավական ակտերի մասին» ՀՀ օրենքի 36-րդ հոդվածի 6-րդ մասի պահանջները: | Ընդունվել է: | Նախագծում կատարվել է համապատասխան փոփոխություն: |
| ՀՀ միջազգային տնտեսական ինտեգրման և բարեփոխումների նախարարություն  28.03.2017թ.  թիվ 01/05.1/979-17 | Դիտողություններ և առաջարկություններ չկան: |  |  |
| ՀՀ կառավարության աշխատակազմի ֆինանսատնտեսագիտական վարչություն  11.04.2017թ.  թիվ 02/23.2/8887-17 | Գտնում ենք, որ օրենքի նախագիծը շարադրված է խրթին և այն կիրառելու համար ունի սխալներ թուլ տալու բարձր ռիսկայնություն: | Ընդունվել է ի գիտություն: | Աշխատանքային կարգով քննարկվել է ՀՀ կառավարության աշխատակազմի ֆինանսատնտեսագիտական վարչության հետ և Օրենքի նախագծում կատարվել է համապատասխան փոփոխություններ |
| Օրենքի նախագծի հիմնավորումը ունի դեկլարատիվ բնույթ, հիմնավորումում բացակայում են օրենքի նախագծից բխող բովանդակային հիմնավորումները, մասնավորապես.  - ներկայացված «անցած տարիների ընթացքում ի հայտ են եկել ոչ ընթացիկ ակտիվների գծով ամորտիզացիոն մասհանումների հաշվարկման խմբային մեթոդի որոշակի խնդիրներ, որոնք հարկ վճարողների համար ստեղծում են որոշակի բարդություններ» շարադրանքից պարզ չէ, թե ինչ խնդիրներ են դրանք և ինչ կոնկրետ բարդություններ են առաջացրել,  -կամ «Այդ նպատակով նախագծով առաջարկվում է 2016 և 2017 թվականների հաշվետու ժամանակաշրջանների շահութահարկի հաշվարկման նպատակով հարկ վճա­րող­ներին ոչ ընթացիկ ակտիվների գծով ամորտիզացիոն մասհանումների հաշվարկման խմբա­յին և գծային մեթոդների միջև ընտրության իրավունք տալ» շարադրանքից պարզ չէ, թե ինչ նպատակի մասին է խոսքը:  -կամ «Միաժամանակ, գործող խմբա­յին մեթոդը կատարելագործելու առումով առաջարկվում է հարկ վճարողներին հնա­րա­վորություն տալ գործող օրենսդրությամբ սահմանված հիմնական միջոցների հիմնական խմբերի օրինակ` ավտոմեքենաների մեջ ձևավորել ենթախմբեր օրինակ` բեռնատար ավտոմեքենաներ և մարդատար ավտոմեքենաներ և այդ ենթախմբերի համար հաշվարկել առանձին ամոր­տի­զացիոն մասհանումներ» շարադրանքից պարզ չէ, թե ինչ կատարելագործում է տեղի ունենում և ինչը կլինի այդ կատարելագործման արդյունքը:  Բացի այդ, հիմնավորման մեջ կիրառվող «փուլինգային եղանակ», «խմբային մեթոդ» և «գծային մեթոդ» բառերը, հասկացությունները Շահութահարկի մասին ՀՀ օրենքի 12-րդ և 12.1 հոդվածներում չկան և անհրաժեշտ է դրանք փոխարինել Շահութահարկի մասին ՀՀ օրենքի 12-րդ և 12.1 հոդվածներում ամրագրված համպատասխան բառերով, հասկացություններով: | Ընդունվել է ի գիտություն: | Աշխատանքային կարգով քննարկվել է ՀՀ կառավարության աշխատակազմի ֆինանսատնտեսագիտական վարչության հետ և Օրենքի նախագծի հիմնավորումում կատարվել է համապատասխան փոփոխություններ |
| Օրենքի նախագծի վերաբերյալ բյուջետա­յին բնագավա­­ռում կարգավոր­ման ազդե­ցության գնա­հա­տման վերաբերյալ եզրակացությունում նշված «նախա­գծի ընդունումը կարող է դրա­կան ազդել պետա­­­կան բյուջեի եկամուտների վրա» եզրակացությունը, գտնում ենք ոչ միանշնակ, քանի որ օրենքի նախագծի 1-ին հոդվածի 4-րդ կետով սահմանվում է, որ «ամորտիզացիոն մասհանումները հարկատուի ընտրությամբ կարող են հաշվարկվել սույն օրենքի 12-րդ հոդվածով սահմանված կարգով», այսինքն հարկատուները հնարավորություն են ստանում ընտրություն կատարելու ամորտիզացիոն մասհանումների մեծությունների միջև, իսկ այդ ընտրությունը գտնում ենք, որ հարկատուն կկատարի իր օգտին և տարբեր ընտրությամբ հաշվարկված ամորտիզացիոն մասհանումների մեծությունների տարբերության դեպքում առավել մեծ ամորտիզացիոն մասհանումները կմիացնի ծախսերին նվազեցնելով շահույթը և հետևաբար շահութահարկը, իսկ արդյունքում նաև նվազացնելով պետա­­­կան բյուջեի եկամուտները: | Չի ընդունվել: | Բյուջետային բնագավառում կարգավորման ազդեցության գնահատականի առումով նախևառաջ անհրաժեշտ ենք համարում ընդգծել, որ ներկայումս սահմանված ամորտիզացիոն մասհանումների երկու համակարգերի շրջանակներում գծային մեթոդի շրջանակներում հաշվարկվող ամորտիզացիոն մասհանումները ավելի փոքր են, քան փուլինգային մեթոդի շրջանակներում հաշվարկվող ամորտիզացիոն մասհանումները, քանի որ փուլինգային մեթոդի շրջանակներում սահմանված տոկոսադրույքները շատ դեպքերում ավելի մեծ են քան գծային մեթոդի շրջանակներում սահմանված ամորտիզացիոն ժամկետները: Հետևաբար, եթե նույնիսկ հարկ վճարողները նախագծի ընդունման արդյունքում ընտրեն գծային մեթոդը և ամորտիզացիոն մասհանումները հաշվարկեն այդ մեթոդով, ապա դա միայն կհանգեցնի պետական բյուջե վճարման ենթակա շահութահարկի գումարի ավելացման:  Ներկայացված նկատառումը հիմնավորված չէ նաև այն առումով, որ ցանկացած իրավական ակտի բյուջետային բնագավառում կարգավորման ազդեցությունը տրվում է առաջիկա տարիների բյուջեի եկամուտների վրա ազդեցության գնահատման տեսանկյունից, մինչդեռ ներկայացված նկատառման շրջանակներում բյուջեի եկամուտների վրա բացասական ազդեցությունը հնարավոր է միայն նախորդ տարիների հաշվարկները ճշտելու պարագայում:  Բացի այդ, հարկ է նկատել, որ նախագիծը վերանայվել է և առաջարկվում է գծային մեթոդով ամորտիզացիոն մասհանումներ հաշվարկելու առաջարկությունը կիրառելի դարձնել միայն 2017 թվականի հաշվետու ժամանակաշրջանի առումով: |
| Գտնում ենք, որ օրենքի նախագծի 1-ին հոդվածի 4-րդ կետով լրացվող 6-րդ մասը հստակեցման անհրաժեշտություն ունի, մասնավորապես նախորդ հաշվետու ժամանակաշրջանների համար ամորտիզացիոն մասհանումները հարկատուի ընտրությամբ կիրառելու մասով: Ստացվում, որ սույն օրենքի նախագծի ընդունումից հետո հարկատուները կարող են ներկայացնել շահութահարկի ճշտված հաշվարկներ, իսկ հարկատուն այս դեպքում, որպես կանոն, շահութահարկի ճշտված հաշվարկ կներկայացնի միայն նախկինում հաշվարկված շահութահարկը ճշտված հաշվարկի ժամանակ նվազելու դեպքում:  Այս առումով հստակեցման անհրաժեշտություն ունի նաև օրենքի նախագծի 2-րդ հոդվածի «կիրառվում է նաև 2014 թվականի և դրան հաջորդող հաշվետու ժամանակաշրջանի շահութահարկի հաշվարկման նպատակով» մոտեցումը: | Ընդունվել է: | Նախագիծը ևս մեկ անգամ քննարկվել է ՀՀ ԿԱ ՊԵԿ-ի հետ և համաձայնություն է ձեռքբերվել նախագծով առաջարկվող գծային մեթոդով ամորտիզացիոն մասհանումներ հաշվարկելու մոտեցումը կիրառել միայն 2017 թվականի համար: |
| Ըստ օրենքի նախագծի ամփոփաթեթի օրենքի նախագծի վերաբերյալ ՀՀ կառավարությանն առընթեր պետական եկամուտների կոմիտեի կողմից կատարած առաջարկությունները չեն ընդունվել:  Գտնում ենք, որ նշված չընդունված առաջարկությունները էական են օրենքի նախագծի համար և առաջարկում ենք, որ օրենքի նախագիծը ՀՀ ֆինանսների նախարությունը մեկ անգամ ևս քննարկի ՀՀ կառավարությանն առընթեր պետական եկամուտների կոմիտեի հետ և ներկայացնի օրենքի նախագծի փոխհամաձայնեցված տարբերակ: | Ընդունվել է: | Նախագիծը ևս մեկ անգամ քննարկվել է ՀՀ ԿԱ ՊԵԿ-ի հետ և համաձայնություն է ձեռքբերվել նախագծով առաջարկվող գծային մեթոդով ամորտիզացիոն մասհանումներ հաշվարկելու մոտեցումը կիրառել միայն 2017 թվականի համար: |
| Օրենքի նախագծի հիմնավորումը անհարժեշտ է ներկայացնել օրենքի նախագծի բովանդակությունից բխող մանրամասն շարադրանքով՝ հիմնավորելով առաջարկվող փոփոխությունները և կցելով հիմնավորող հաշվարկներ: | Չի ընդունվել: | Նախագիծը հիմնավորող հաշվարկներ ներկայացնելու առաջարկությունը առհասարակ անհասկանալի է: Նախ անհասկանալի է, թե նախագծով ներկայացված առաջարկությունները ինչպես կարող են հիմնավորվել հաշվարկերով: Օրինակ անհասկանալի է, թե ինչ հաշվարկներ պետք է ներկայացվեն, որպեսզի հիմնավորի գիծային մեթոդով ամորտիզացիոն մասհանում հաշվարկելու հարկ վճարողի ընտրության իրավունքը, կամ ինչ հաշվարկներր պետք է ներկայացվեն, որպեսզի հիմնավորվի հիմնական միջոցների ենթախմբեր ձևավորելու առաջարկությունը: Նշյալ առաջարկությունները այնպիսի առաջարկություններ են, որոնք հաշվարկներով չեն հիմնավորվում, այլ հիմնավորվում են զուտ տնտեսագիտական հիմնավորումներով, օրինակ այն, որ տնտեսագիտորեն հիմնավորված չէ մեկ խմբում ամորտիզացնել վարչական և արտադրական նպատակներով օգտագործվող հիմնական մկջոցները, քանի որ դրանք արտադրվող ապրանքի ինքնարժեքի ձևավորմանը տարբեր սկզբունքներով են մասնակցում:  Հաշվարկներ ներկայացնելու նկատառումը անհասկանալի է նաև այն առումով, թե ինչ հաշվարկների մասին է խոսքը. պետական բյուջեի եկամուտների կուրստները կամ աճը հիմնավորող, թե օրինակ՝ հարկ վճարողի հարկային բեռի փոփոխությունները հիմնավորող և այլն: |
| ՀՀ կառավարության աշխատակազմի իրավաբանական վարչություն  11.04.2017թ.  թիվ 02/23.2/8887-17 | Նախագծի 2-րդ հոդվածի համաձայն, ենթադրվում է հետադարձ ուժ տալ նախագծի դրույթներին, սակայն վերջին դրույթը խնդրահարույց է, քանի որ նախ հստակեցման կարիք ունի 2014 թվականի և դրան հաջորդող հաշվետու ժամանակաշրջանի բառակապակցությունը, քանի որ, որպես կանոն, եզակի թվով բառի նշումը տարածվում է նաև այդ բառի հոգնակիի վրա, եթե այլ բան չի բխում բովանդակությունից (Իրավական ակտերի մասին ՀՀ օրենքի 45-րդ հոդվածի 9-րդ մաս): Միաժամանակ դրույթի բովանդակությունից անհասկանալի է` 2016 և 2017 թվականների ժամակահատվածի վրա դրանք տարածվում են, թե՝ ոչ: Բացի այդ հարկ է հաշվի առնել, որ ՀՀ Սահմանադրության 73-րդ հոդվածի համաձայն, անձի իրավական վիճակը վատթարացնող իրավական ակտը չի կարող ունենալ հետադարձ ուժ, մինչդեռ բյուջետա­յին բնագավա­­ռում կարգավոր­ման ազդե­ցության գնա­հա­տման եզրակացության համաձայն, նախա­գծի ընդունումը կարող է դրա­կան ազդել պետա­­­կան բյուջեի եկամուտների վրա, ինչը հիմք է տալիս ենթադրելու, որ հարկատուների համար վերահաշվարկի հետևանքով կարող են առաջանալ լրացուցիչ հարկային պարտավորություններ, ինչը (բացառությամբ 1-ին և 4-րդ կետերով կամավոր համարվող վերահաշվարկի) կհանդիսանա ՀՀ Սահմանադրության պահանջի խախտում: Միաժամանակ, նախագծում պետք է հստակ սահմանվի նաև այն ընթացակարգը, որի կիրառմամբ հնարավոր կլինի կատարել շահութահարկի նախորդ տարիների համար վերահաշվարկ և ներկայացնել նոր հաշվետվություններ՝ ինչը պահանջվում է ՀՀ Սահմանադրության 75-րդ հոդվածով: | Ընդունվել է: | Նախագծով հստակեցվել է, որ խնդրո առարկա դրույթները վերաբերում են 2014 թվականի և դրան հաջորդող հաշվետու ժամանակաշրջանների վրա:  Ինչ վերաբերում է նախագծի ընդունման արդյունքում հարկ վճարողների իրավական վիճակի վատթարացմանը կապակցությամբ ներկայացված նկատառմանը, ապա այդ կապակցությամբ հարկ ենք համարում ընդգծել, որ հարկ վճարողի համար հարկային պարտավորություններ կարող են առաջացնել, միայնգծային մեթոդով ամորտիզացիոն մասհանումներ հաշվարկելու առաջարկությունը, որը նախագծով առաջարկվում է կիրառել 2017 թվականի հունվարի 1-ից հետո: |
| Նախագծի 1-ին հոդվածի 1-ի մասի 2-րդ կետում անհրաժեշտ է հստակեցնել, թե որ պարբերությունից հետո է լրացվում նոր պարբերությունը: | Ընդունվել է: | Նախագծում կատարվել է համապատասխան լրացում: |
| Նախագծի 2-րդ հոդվածում 1-ին հոդվածի բառերից հետո անհրաժեշտ է լրացնել 1-ին մասի բառերը: | Ընդունվել է: | Նախագծում կատարվել է համապատասխան լրացում: |